Güei a Nico regaláron-y  porque ye un neñu mayor,  un perrín de chicolate,  un perrín color turrón  con unos güeyos perguapos  y unes oreyes en flor.  Na so casina de caxa,  na so cunina d'amor,  duerme'l pequeñu chihuahua  nel so suañu d'algodón,  creciendo-y les aventures  dientro del so corazón.  Dicen que Milú se llama…  nun sé si sería meyor  que yá lu llamaren Toffee,  ¡ye tan dulce la so voz…  que me sabe a carambelu!  Y nun la escuché.  Entovía non.